Document ID: 32004D0821

POLIITIKA- JA JULGEOLEKUKOMITEE OTSUS BiH/4/2004,
19. oktoober 2004,
Euroopa Liidu Bosnia ja Hertsegoviina sõjalise operatsiooni ELi kontingendi juhatuse ülema Napolis nimetamise kohta
(2004/821/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 25 lõiget 3,
võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artiklit 6,
ning arvestades järgmist:
(1)
Kirjavahetuse teel sekretäri/kõrge esindaja ja NATO peasekretäri vahel vastavalt 28. septembril 2004. aastal ja 8. oktoobril 2004. aastal nõustus Põhja-Atlandi nõukogu ühendvägede juhatuse Napoli peakorteri staabiülema määramisega ELi Napoli peakorteri kontingendi ülemaks.
(2)
15. septembril 2004. aastal nõustus ELi sõjaline komitee ELi operatsiooni ülema soovitusega nimetada ühendjõudude Napoli peakorteri staabiülem kindral Ciro COCOZZA Bosnias ja Hertsegoviinas toimuva Euroopa Liidu sõjalise operatsiooni ELi Napoli peakorteri kontingendi ülemaks.
(3)
Ühismeetme 2004/570/ÜVJP artikli 6 kohaselt volitas nõukogu poliitika- ja julgeolekukomiteed teostama ELi sõjalise operatsiooni poliitilist ja strateegilist juhtimist.
(4)
Taani on Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 6 kohaselt teatanud, et ei osale liidu kaitsepoliitilise tähendusega otsuste ja meetmete väljatöötamises ega rakendamises.
(5)
Kopenhaageni Euroopa Ülemkogu võttis 12. ja 13. detsembril 2002 vastu deklaratsiooni, milles märgitakse, et “Berlin Plus” korda ja selle rakendamist kohaldatakse ainult nende EL liikmesriikide suhtes, kes on samuti kas NATO liikmed või rahupartnerlusprogrammi osapooled, ning kes on seega NATOga sõlminud kahepoolsed julgeolekukokkulepped,
ON VASTU VÕTNUD JÄRGMISE OTSUSE:
Artikkel 1
Kindral Ciro COCOZZA nimetatakse Euroopa Liidu Bosnia ja Hertsegoviina sõjalise operatsiooni ELi Napoli peakorteri kontingendi ülemaks.
Artikkel 2
Käesolev otsus jõustub selle vastuvõtmise päeval.
Brüssel, 19. oktoober 2004

Labels: 18
9
5